Prof. dr Željko Stanković rođen je u Beogradu 1957 godine. Osnovnu i srednju školu završio je u rodnom gradu. Visoko obrazovanje stekao je u Klivlendu, Ohajo, SAD, gde je i diplomirao 1981. godine. Tema diplomskog rada je bila "Reverzibilni zvuk u dvoranama". Magistarski rad ("Sistem za kontrolu učenja (LMS) zasnovan na ADL SCORM specifikacijama") je odbranio 2006. godine na Univerzitetu u Novom Sadu, Prirodno-matematički fakultet, odsek za informatiku. Doktorsku disertaciju (Laserska percepcija definisanih predmeta i enkapsulacija kontrolnih i logičkih elemenata za autonomno robotizovano nastavno sredstvo) odbranio je na Univerzitetu Singidunum, Beograd, 2010 godine. Programiranjem se bavi od 1984 godine, izrađujući programe za svoj prvi računar Commodore 64. Robotika i bioinženjering su dugogodišnje polje rada i interesovanja. Nosilac je patentnog prava za nastavno sredstvo CD ROBI.

Prof. dr Željko Stanković, dipl. inž. elektrotehnike je autor ili koautor u preko 80 radova objavljenih u naučnim i stručnim časopisima na međunarodnom i nacionalnom nivou, na domaćim i međunarodnim naučnim skupovima. Koautor je četiri fakultetska udžbenika.

Dobitnik je zlatne medalje ARHIMED, "Udruženje pronalazača Moskve", Ruska federacija, kao i zlatne medalje, "Beli anđeo", koje dodeljuje Udruženje pronalazača i fabrikatora za tehnološki napredak Srbije". Dobitnik je zlatne plakete "Obrazovni alati 2009" i zlatne medalje "TESLA FEST 2009" za nastavno sredstvo CD ROBI.

Kao mentor s studentima APEIRONA je dobijao zlatne medalje na "TESLA FEST 2013", Novi Sad, "INOS 2013" Banja Luka.

Profesionalnu karijeru počeo je u Beobanci, Beograd, u računarskom centru. Radio je kao rukovodilac sektora za održavanje centralnog računarskog sistema, a 2002god. prelazi u Ministarstvo prosvete i sporta, na mesto Savetnika ministra. U Zavod za unapređivanje obrazovanja i vaspitanja prelazi 2005god. na mesto rukovodioca IT sektora, a 2013god. postaje zamenik direktora ZUOV-a.

Sada se nalazi na fukciji prodekana - Fakultet informacionih tehnologija, Panevropski univerzitet APEIRON u Banjaluci. Profesor je na Akademiji "Dositej", Beograd.